सम्मान पाने के लिए सम्मान करना सीखें
बुरे काम का नतीजा हमेशा बुरा होता है। बबूल के बीज बोकर आम प्राप्त नहीं कर सकते। जैसा करोगे वैसा फल मिलेगा। सम्मान प्राप्त करना हो तो मानव को दूसरे का सम्मान करना सीखना होगा।
यह बात जैनाचार्य सुनील सागर महाराज ने अमृत ज्ञान महोत्सव में बुधवार को प्रवचन में ही। हीरा की बगीची में हो रहे प्रवचन में उन्होंने कहा गलत काम करने वाले कितनी की संपत्ति प्राप्त कर लें। ऐश्वर्य पा ले लेकिन मन की शांति नहीं पा सकते। पाप कर्मों से कमाया धन क्लेश और विचलता देता है। मानव हमेशा पुरुषार्थ करें। इससे सफलता जरूर मिलेगी। असफलता से घबराने की बजाय डटकर मुकाबला करें। नश्वर वस्तु के पीछे शाश्वत आत्मा का अपमान न करें। महावीर के तत्व बोध को समझने का प्रयास करें। धर्मसभा में मुनि विबुद्धसागर ने कहा महावीर स्वामी के जीओ और जीने दो के संदेश को अपनाते हुए जीवन को सार्थक दिशा दें। प्राणी मात्र से मैत्री का भाव रखे। सुखी होने के लिए प्रामाणिक बने। दूरदर्शिता से सोचे। णमोकार मंत्र का जाप करें। क्रोध, मान, माया व लोभ से बचे। हमेशा हंसते रहे, हंसाते रहे। गम का अहसास न होने दे।
आचार्य सन्मति सागर महाराज के चित्र का पूजन राजेंद्र कियावत, मनसुखलाल कुलथाना ने किया। पाद प्रक्षालन नंदकिशोर अग्रवाल, शास्त्र भेंट विहिप जिलाध्यक्ष प्रकाश पालीवाल ने किया। सूरज कुमार बाकलीवाल, विजेंद्र सेठी, अभय मादावत, जगदीश गर्ग, मानमल जैन, हीरालाल कागला, अजय बाकलीवाल, योग गुरु सुरेंद्र जैन, डॉ. चंदा कोठारी ने श्रीफल भेंट किया। मंगलाचरण अर्चना मिंडा मुंबई, सुशीला कारवा उदयपुर ने किया। बही पार्श्वनाथ अध्यक्ष शांतिलाल बड़जात्या ने बताया आचार्य संघ के सान्निध्य में पंच कल्याणक महोत्सव बही क्षेत्र में होगा।
hin_Deva hin_Deva hin_Deva awa_Deva